เรือประจัญบานชั้นโคโลราโด

เรือประจัญบานชั้นโคโลราโด () เป็นชั้นเรือประจัญบานซูเปอร์เดรดนอตจำนวน 4 ลำของกองทัพเรือสหรัฐ นับเป็นเรือประจัญบานรุ่นสุดท้ายที่สร้างขึ้นก่อนสนธิสัญญานาวิกวอชิงตันปี ค.ศ. 1922 เรือเหล่านี้ได้รับการออกแบบในช่วงสงครามโลกครั้งที่หนึ่ง และการก่อสร้างยังคงดำเนินต่อไปแม้สงครามจะสิ้นสุดลงแล้ว ถึงแม้จะมีการวางกระดูกงูสำหรับเรือทั้ง 4 ลำ แต่มีเพียง 3 ลำเท่านั้นที่เข้าประจำการ คือ โคโลราโด แมริแลนด์ และเวสต์เวอร์จิเนีย ส่วนวอชิงตันถูกยกเลิกการสร้างขณะที่สร้างไปแล้วกว่า 75% ตามเงื่อนไขของสนธินาวิกวอชิงตัน ด้วยเหตุนี้ เรือประจัญบานชั้นโคโลราโด ที่ติดตั้งปืนหลักขนาด 16 นิ้ว จึงกลายเป็นเรือรบรุ่นสุดท้ายและทรงพลังที่สุดของกองทัพเรือสหรัฐ จนกระทั่งเรือชั้นนอร์ทแคโรไลนาได้เข้าประจำการก่อนเริ่มสงครามโลกครั้งที่สองไม่นาน

เรือประจัญบานชั้นโคโลราโดเป็นกลุ่มสุดท้ายของเรือประจัญบานแบบมาตรฐาน (Standard-type battleship) ที่ออกแบบให้มีความเร็วและการควบคุมที่ใกล้เคียงกัน โดยพัฒนาต่อยอดมาจากเรือประจัญบานชั้นเทนเนสซี (Tennessee-class battleship) โดยมีการปรับปรุงอำนาจการโจมตีให้ทรงพลังยิ่งขึ้นด้วยปืนหลักขนาด 16 นิ้ว จำนวน 8 กระบอก และเรือชั้นโคโลราโดถือเป็นเรือรบหลักรุ่นสุดท้ายของสหรัฐที่ใช้ป้อมปืนหลัก 4  ป้อม และปืนที่ติดตั้งบนป้อมปืนเป็นแบบปืนคู่ 

เรือประจัญบานทั้ง 3 ลำนี้ล้วนมีประวัติการทำหน้าที่อันยาวนานในช่วงสงครามโลกครั้งที่สอง ยูเอสเอส แมริแลนด์ และเวสต์เวอร์จิเนีย ปรากฏตัวอยู่ ณ ท่าเรือเพิร์ลฮาร์เบอร์ขณะที่เกิดเหตุโจมตีเมื่อวันที่ 7 ธันวาคม ค.ศ. 1941 แมริแลนด์จะได้รับความเสียหายเพียงเล็กน้อย ส่วนเวสต์เวอร์จิเนียกลับจมลงในน่านน้ำตื้นของท่าเรือ แต่ต่อมาก็สามารถกู้ขึ้นมาและซ่อมแซมได้ เรือทั้ง 3 ลำทำหน้าที่เป็นเรือสนับสนุนการยิงทางทะเลในปฏิบัติการสะเทินน้ำสะเทินบกจำนวนมาก แมริแลนด์และเวสต์เวอร์จิเนียได้เข้าร่วมในยุทธการสำคัญครั้งสุดท้ายระหว่างเรือรบผิวน้ำ นั่นคือ ยุทธการช่องแคบซูริกาโอ ในระหว่างยุทธนาวีที่อ่าวเลย์เตเมื่อเดือนตุลาคม ค.ศ. 1944 หลังสงคราม เรือทั้งสามลำถูกปลดประจำการและถูกนำไปแยกชิ้นส่วนในช่วงปลายทศวรรษที่ 1950

 เรือในชั้น 
+ รายชื่อเรือประจัญบานชั้นโคโลราโด ชื่อ หมายเลขตัวเรือ ผู้สร้าง วางกระดูกงู ปล่อยลงน้ำ เข้าประจำการ ปลดประจำการ ความเป็นไป โคโลราโด BB-45บริษัทต่อเรือนิวยอร์ก, แคมเดน, รัฐนิวเจอร์ซีย์29 พฤษภาคม 191922 มีนาคม 192130 สิงหาคม 19237 มกราคม 1947นำออกจากทะเบียนเรือ 1 มีนาคม 1959; ขายแยกชิ้นส่วน 23 กรกฎาคม 1959 แมริแลนด์ BB-46บริษัทต่อเรือนิวพอร์ตนิวส์, นิวพอร์ตนิวส์, รัฐเวอร์จิเนีย24 เมษายน 191720 มีนาคม 192021 กรกฎาคม 19213 เมษายน 1947นำออกจากทะเบียนเรือ 1 มีนาคม 1959; ขายแยกชิ้นส่วน, 8 กรกฎาคม 1959 วอชิงตัน BB-47บริษัทต่อเรือนิวยอร์ก, แคมเดน, รัฐนิวเจอร์ซีย์30 มิถุนายน 19191 กันยายน 1921  ถูกยกเลิกหลังจากมีการลงนามสนธิสัญญานาวิกวอชิงตัน; จมโดยเจตนา 25 พฤศจิกายน 1924 เวสต์เวอร์จิเนีย BB-48บริษัทต่อเรือนิวพอร์ตนิวส์, นิวพอร์ตนิวส์, รัฐเวอร์จิเนีย12 เมษายน 192017 พฤศจิกายน 19211 ธันวาคม 19239 มกราคม 1947นำออกจากทะเบียนเรือ 1 มีนาคม 1959; ขายแยกชิ้นส่วน, 24 สิงหาคม 1959

 อ้างอิง 


ค
ค
ค
ค
ค
ค
ค
หมวดหมู่:เรือในสงครามโลกครั้งที่สอง